Another Day In Paradise

Another Day In Paradise (euskaraz Beste Egun Bat Paradisuan) 1989an Phil Collins ingeles abeslari eta musikariak But Seriously (1989) diskoan kaleratutako abestia da.

 Phil Collinsen jatorrizko bertsioa 
Abesti hau Collinsen beste arrakasta handi bat izan zen. 1989ko abenduaren 23an, Estatu Batuetako zerrendetan lehen postua lortu zuen zazpigarren (eta orain arte, azken) singlea bihurtu zen. Abesti honek 1989. urtea AEBetako zerrendetako lehen postuan amaitu zuen, eta lau astez egon zen postu horretan; beraz, 1990eko hamarkadako arrakastatzat ere har daiteke. Bi hamarkada horietan Alemaniako rankingetan ere lehen postuetan egon zen; Erresuma Batuan, azaroan lortu zuen postu horretara iristea. Single bezala kaleratutako bertsioa eta albumean agertzen dena pixka bat ezberdinak dira, albumeko bertsioaren sarrera laburragoa baita. David Crosby ageri da abesti honetan koruan abesten. 

Simon Mayok aurkezten duen BBC Radio 1eko goizeko programako irrati-entzuleek Phil Collinsen jatorrizko bertsioa bozkatu zuten 1990eko Brit Sarietan single hoberenaren aitortza lortzeko.
 Gaia eta bideoklipa 
Another Day in Paradise-ren hitzak eta bideoklipak sekuentzia eta sinkronia bat mantentzen dute, Hitzek, etxebizitza propiorik gabe bizi diren pertsonen gaia ukitzen dute,  eta  “etxebizitza duten zorionekoen” axolagabetasuna, behin eta berriz parafraseatzen du  lo egiteko sabai bat edukitzea ez dutela garrantzitsutzat jotzen etxebizitza dutenek, pertsona haientzat, berriz, “Paradisuan bizi izatea” bezala izango litzatekeela. Hori esplizituki gehitzen da koru-otoitzean "Oh think twice, 'cause it's just another day for you and me in paradise" ("Oi pentsa ezazu bi aldiz, beste egun bat da zuretzat eta niretzat paradisuan") eta azpimarratzen du horien sufrimendua kontzientzia hartzeko eta “paradisu hori” baloratzeko.

Bideoklipak Phil Collins disko bakuna interpretatzen erakusten du, hainbat arrazoirengatik babesgabe dauden pertsonen sepia koloreko irudiekin batera. Pertsona horiek kalean bizi eta lo egiten dute, muturreko pobrezian. Bideoklipean zehar, gaiari buruzko informazioa letra larriz agertzen da, eta “hiru milioi etxebako” (homeless, etxerik gabeko pertsonak) Amerikan (AEB) eta “100 milioi homeless munduan zehar” zifrak erabiltzen dira. Hasieran eta amaieran, Lur planetaren irudia ageri da lehen planoan, beherantz eta gorantz, hurrenez hurren. Azken unean, irudi hori kolore naturalean islatzen da.

 Formatuak eta bertsioak 
Hauek dira "Another Day in Paradise." abestiaren formatu eta bertsio nagusiak

 12" bakuna

 «Another Day in Paradise» (albumaren bertsioa) – 5:22
 «Another Day in Paradise» (irratia)" — 4:04

 CD Maxi bakuna

 «Another Day in Paradise» – 5:22
 «Saturday Night and Sunday Morning» – 1:25
 «Heat on the Street» — 3:59

 7" bakuna

 «Another Day in Paradise» – 4:48
 «Heat on the Street» – 3:59
 Erreferentziak 

 Kanpo estekak 
 Phil Collins musikariaren Another Day In Paradise abestia entzungai 

Kategoria:Phil Collinsen abestiak
Kategoria:1989ko abestiak